Laittaisitko munakokkelia? -Laitan kyllä.
Otatko juustoa? -Hieman.
Lasten kanssa kokkaaminen on hyvä tapa -
opettaa heille kärsivällisyyttä ja kemiaa -
ja paljon matikkaa.
Onko ruoanlaitto eräänlainen metafora?
Jossakin määrin se on hieman kuin lasten kasvattamista.
Tekee parhaansa, vaikka lopputulos ei olisi täydellinen.
Niin. -Joskus käyttää suolaa sokerin sijasta.
Niin. -Silloin pitää aloittaa alusta.
Vanhempina autamme lapsiamme ymmärtämään,
että kovakaan työ ei takaa, että olisi paras jossakin.
Aivan. -Työstä voi silti pitää ja nauttia.
Vanhemmuus oli elämäni paras ja vaikein asia.
Onneksi ajattelet yhä niin. -Niin teen.
Äitien ja tytärten väliset suhteet -
voivat olla ihmeellisen läheisiä ja hienoja -
mutta myös ongelmallisia,
sillä haluamme suojella ja vaalia tyttäriämme -
ja siitä huolimatta -
tehdä heistä itsenäisiä. -No…
Se on vaikeaa.
Minusta suhteemme ei ollut ongelmallinen.
Muistan, kun olit teini.
Toimintakuva.
Naiset osaavat työstää munasarjojaan.
Minä…
Tämä on perhe. Me olemme perhettä.
MUISTOJA
Hyvä tavaton.
Valokuva-albumin sivujen kääntelyssä on jotain ihanaa.
Hienoa. -Pidän siitä todella.
Isoäitisi eli minun äitini Dorothy pitelee sinua tuossa.
Isä-rukka leikattiin tuosta pois, mutta hän nojaa siinä keppiinsä.
Kun katselen näitä kuvia ajalta, kun sinä synnyit,
ajattelen pakostakin, miten hieno ja voimakas vastuu -
on saada vauva syliin.
Yhtäkkiä kantaa vastuuta uudesta ja pienestä ihmisestä.
Se oli aika pelottavaa ja…
Ollessani pikkutyttö sinä kerroit minulle aina,
että kaikki järjestyy kyllä… -Niin.
…ja että se saattaisi kestää hetken,
koska olit ensi kertaa äiti -
ja minä vauva ensimmäistä kertaa. -Aivan.
Minun oli tärkeää kuulla se varttuessani -
ja se auttoi, kun minusta tuli äiti.
Jatkuvaa tasapainottelua… -Niin.
…jollaista vanhemmuus on -
samoin kuin tyttären äitinä oleminen.
Äänestämme yhdessä.
Isäsi oli presidenttiehdokkaana.
Se oli vuonna 1992. -Niin oli.
Olin ollut jo julkisuudessa -
ja tein kaikkeni suojellakseni sinua medialta -
eristämättä sinua siltä.
Yritin saavuttaa tasapainon,
ja tasapaino ja dynamiikka muuttuivat aikaa myöten.
Niin.
Äitiys on yksi maailman sisukkaimmista asioista,
ja äidit ja tyttäret, joiden kanssa keskustelemme,
voivat opettaa meille paljon.
Se pätee Goldie Hawniin ja hänen tyttäreensä Kate Hudsoniin.
Haasteet ovat tuttuja Goldielle -
hänen elämässään julkisuudessa.
Näyttelijänuransa alussa hän kamppaili masennuksen ja ahdistuksen parissa.
En voinut olla julkisuudessa voimatta pahoin.
Yhtäkkiä kaikki tunsivat minut, mutta en tuntenut itseäni.
Menin lääkärin puheille.
Meditointi auttoi häntä,
ja hän perusti jopa järjestön, joka opettaa lapsille stressinhallintaa.
On hienoa, että Kate jakaa sekä äitinsä näyttelijänlahjat -
että hänen päätöksensä pitää huolta kehon- ja mielenterveydestä.
Juttelemme heidän äiti-tytär-suhteestaan -
ja itsevarmuuden, kestävyyden ja myönteisyyden edistämisestä.
TOPANGA KALIFORNIA
Goldiea ja Katea yhdistää myös rakkaus tanssiin,
joka on myös minulle tärkeää.
Se on hauska tapa ilmaista mielen ja kehon tasapainoa,
ja he kutsuvat meidät tanssilattialle.
Äidit ja tyttäret.
Ihana nähdä teitä. -Kultaseni.
Voi luoja.
Mihin olette sekoittaneet meidät?
Voin aistia opetuksen.
On hienoa, että suostuitte tangoon, koska…
Chelsea innostui siitä. -Niin tein.
Tanssitunnit sopivat minulle aina,
enkä ole opetellut tangoa varmaan kymmeneen vuoteen.
Tämä on hienoa.
Olen harrastanut tätä äitini kanssa pikkutytöstä asti.
Hän jättää tavaroitaan kaikkialle.
"Siinähän on äidin takki."
Loppujen lopuksi minä kanniskelen hänen kamojaan.
Laseja ja avaimia. "Missä autonavaimet ovat?"
"Ne ovat minulla."
Ikävä kyllä hän puhuu totta.
No niin. Valmiina ollaan.
Mitä teemme?
Argentiinalainen tango perustuu yhteistyöhön. Kaikki antavat kaikkensa.
TANGON OPETTAJA
Intohimo on vain osa tangoa.
Siinä on yhteyttä ja luottamusta. On päästettävä irti.
TANGON OPETTAJA
Alussa tarvitaan rakennetta.
Jos haluan viedä, vasen käteni on ulkopuolella.
Yksi ja kaksi.
Tanssimme laatikon sisällä.
Kerron viemisen perusasioista. Jos on tahtoa, on myös tapa.
On tehtävä, kuten itse haluaa.
Haluatko viedä, äiti? -Ei, vie sinä.
Mitä ihmettä? No niin.
Mennään tällä kertaa sivulle.
Oikea… -Tänne.
Teet, kuten minä käsken.
Valtani anastettiin.
Miten veitte toisianne? -Kiintoisaa.
Minä vein, ja äiti kyllästyi.
Hän käänsi minua.
Minullekin tapahtui niin. Minä vein, ja äiti tokaisi: "No niin.
Saat viedä mutta vain 20 sekuntia."
Niinpä. -Aivan.
Nyt kun hallitsette tanssin, voitte tanssia Carlosin kanssa.
Käykää istumaan.
Odottamaan hakijaa. -Carlos hakee teidät tanssiin.
Vai niin. -Kas noin.
Hän taitaa olla ensimmäinen.
Hän valitsi minut.
Äiti.
Ihanaa.
Luonnonlahjakkuus. -Niin on.
Bravo. Se oli hienoa. -Jee! Mahtavaa.
Olen ylpeä sinusta.
Mennäänkö ulos? -Kyllä.
Onpa kaunis päivä.
Juttelimme tanssitunnin aikana siitä, että on tärkeää liikkua -
ja kadottaa itsensä.
Silloin tulee yhdeksi itsensä kanssa,
mikä auttaa meitä ymmärtämään itseämme.
Vanhempana meidän pitää olla tietoisia siitä,
että tunteet tarttuvat.
Lapset tuntevat samaa kuin vanhemmat.
Lapsiaan pitää ymmärtää.
Äidin ymmärryksen ansiosta -
ymmärrän itse tunteitani. -Niin.
Miten päädyit haluamaan näyttelijäksi -
samalla urapolulla, jossa äitisi on menestynyt?
Taisin olla 10- tai 11-vuotias, kun sanoin:
"Äiti, haluan näyttelijäksi."
Hän sanoi: "Hyvä on.
Hidasta hieman ja palaa huoneeseesi." -"Vitosluokalle."
"Takaisin vitosluokalle."
Siitä huolimatta -
hän antoi minun osallistua koe-esiintymiseen.
Muistatko, mihin? -Kyllä.
Howie Mandelin komediasarjaan.
Oletko tosissasi? -Vau.
Äiti ei kertonut minulle tätä,
mutta sain osan.
Mitä kerroit? -Hänet haluttiin.
Sanoitko, ettei hän saanut osaa? -Niin.
"Osa meni jollekulle toiselle. Ei se mitään."
Sen takia halusin taas olla pelkkä lapsi.
Halusin Katen elävän mahdollisimman tavallista elämää -
koulusta valmistumiseen asti.
Muuten en sekaantunut asiaan.
En kontrolloinut mitään muuta.
Ei se silti ole helppoa. -Ei niin.
Siitä olette samaa mieltä. -Tiedämme sen hyvin.
Opimme, mitä tehdä.
Kun jotain pitää sanoa suoraan,
sanomme sen, mutta emme aina…
Niin. -…koska siitä ei ole apua.
Sain paljon "sisua".
Olen yrittänyt oppia kuuntelemaan ajatuksiani ja sydäntäni.
Rakentaessamme yrityksiä tai näytellessämme -
tuomme mukanamme jotain voimakasta.
Kerron nuorille tytöille varsinkin johtoasemissa,
että johtajuus ei kohdistu yhteen suuntaan.
Se koostuu useista eri luonteista ja vahvuuksista,
jotka luovat yhdessä jotain hyvin voimakasta.
Se on yhtä sisukasta kuin lavalle astuminen.
Olet suloinen. -Haluat bilettää.
Hillary tahtoo liikkua.
Varotaan vähän.
Äititörmäys.
Pidän näistä kuvista… -Oletpa suloinen.
…äidistäni ja itsestäni.
Olet tosi söpö. -Niin olen.
Mikset koskaan pukenut minua noin?
Et olisi antanut minun.
Tiesit hyvin varhain, miten halusit pukeutua.
Tuossa äitini valmistuu high schoolista.
Se oli hieno saavutus äidillesi,
sillä isovanhemmat heittivät hänet ulos. -Niin.
Hänet hylättiin…
Vanhempien ja isovanhempien toimesta. -Niin.
Mitä enemmän saan tietää äitini elämästä,
sitä vaikuttavampaa hänen vaivannäkönsä äitiydessä oli,
sillä hänellä ei ollut omaa äitiä.
Se on ero äitien ja äitiyden kanssa.
Niin on.
Jos toisesta pitää huolta, periksi ei saa antaa.
HLBT-AKTIVISTI JA GLITS-JÄRJESTÖN PERUSTAJA
Se muistuttaa minua Ceyennestä, joka on huolehtinut useista lapsista,
jotka on käännytetty kotoa homouden tai transsukupuolisuuden takia -
tai jos heillä ei ollut siellä tulevaisuutta eikä yhteisöä.
Hän on luonut valinnallisen perheen.
Totta. Ei synnyinperhettä vaan… -Valinnallisen.
Tervehdys. Kuulin, että täällä juhlitaan.
Miten voitte? -Onpa paljon väkeä.
Hei kaikille. -Täällä on ystäviä.
Hei. -Hei.
Olen Twinkle. Hauska tutustua. -Kuin myös.
Yksi opiskelijoistani. -Hauska tavata.
Ei ole totta. -Olin opiskelijana Mailmanissa.
Onpa hienoa.
Kun Dorcas kertoi, että Chelsea on hänen professorinsa,
tiesin tekevämme jotain oikein. -Niin.
Vuonna 2015 perustettu GLITS -
on yhteisön majoitusohjelma transsukupuolisille nuorille,
joista monet ovat joutuneet kodittomiksi.
Ceyenne ei ainoastaan anna heille kattoa pään päälle.
Heitä eivät pelkät metrokortit ja HIV-testit auta.
Heitä pitää auttaa eteenpäin elämässä.
Opetus on kaiken alku ja juuri.
Tapasin hänet, kun minulla ei ollut koulutodistusta.
Valmistun syksyllä -
ja toivon pääseväni Columbiaan tai Georgetowniin hänen avullaan.
Hän haluaa asianajajaksi. -Kyllä!
Hän on erittäin fiksu tyttö -
ja hankkii pian sekä maisterin että tohtorin paperit.
Mitä opiskelet? -Sosiaalihuoltoa.
Hänen rohkaisunsa oli tärkeää. -Ehdottomasti.
Rohkaisu ja hellä uhkailu.
Kaikki sellainen.
Minusta äitiys on voimakasta.
Minulla on rakkaita lapsia ympäri maailmaa.
Meitä ei usein kutsuttu juhlapyhien viettoon -
kuten muita perheenjäseniä,
mutta äitinä voin luoda sellaisia hetkiä -
ja täyttää vuosikymmenten aikana kehittyneen tyhjiön.
Kaltaiseni ihmiset karkaavat usein kotoa,
koska haluamme elää omana itsenämme.
Mitä tapahtuisi, jos vanhempamme tukisivat meitä matkallamme?
Ceyenne ottaa sen roolin monen kohtaamansa nuoren elämässä.
Vanhemman roolin. -Aivan.
Nuoria ei voi ohjata, ellei heille kerro omasta polustaan.
Niin.
Lähdin kotoa teini-ikäisenä.
Äitini ei ollut täysin olematon.
Hänellä oli ehtonsa.
Minä en suostunut hänen ehtoihinsa -
eli olemaan joku muu kuin oma itseni.
Olin puolet elämästäni itsetuhoinen. Sitä ei voinut välttää.
HLBT-AKTIVISTI
Flawless Sabrina auttoi minua, kun minulla oli ongelmia -
sukupuoli-identiteettini kanssa.
Äiti kutsuu minua Jackiksi, mutta käytän nimeä Sabrina.
Kaikki queenit kutsuvat minua Sabrinaksi.
Transsukupuolisena äitinä -
Flawless piti minut hengissä.
Olin koditon ja asuin Keskuspuistossa.
Hän näki minut ja käski nousta seisomaan.
Sanoin: "En lähde mukaasi."
Hän vastasi: "Kyllä lähdet. Kerää kamasi ja tule."
Menimme rakennukseen, jonka ovi oli auki.
Hän sanoi: "Oveni on aina auki. Muista se.
En koskaan lukitse sitä. Kaltaisesi saavat aina kulkea sen läpi."
Vau. Etkö ollut tavannut häntä? -En. Sitten hän teki jotain avuliasta -
ja vei minut äitini talolle selittääkseen sukupuoli-identiteettini äidilleni.
Kuinka moni ihminen näkisi vaivaa -
ja selittäisi kammoiselle vanhemmalle,
ettei omaa lasta saa käännyttää kotoaan?
Otin hänen oppinsa vastaan ja siirsin ne eteenpäin.
Hän antoi minulle perherakkautta ensimmäistä kertaa elämässäni.
Mikään ei auta sitä enemmän.
Kun minä olin nuori 15-vuotias transtyttö -
San Franciscon kaduilla,
vaihtoehtoni olivat joko seksityöläinen tai esiintyjä.
Tavallinen päivätyö tai opiskelu eivät olleet mahdollisia.
Kun muut näkevät minun tekevän näin, ehkä hekin rohkaistuvat.
Teet siitä näkyvää. -Juuri niin.
Uskoin häneen silloin, kun hän itse ei uskonut.
Uskon kaikkiin nuoriini.
Välini äitiini ovat nyt jokseenkin hyvät.
CEYENNE ÄITINSÄ KANSSA
Olen yhä hieman vihainen, mutta haluan kertoa jotain.
Järjestimme juhlat, ja äitini oli ymmällään.
Täällä oli sukupuolirajoja rikkovia ja muita ihmisiä,
ja suloinen vanha äitini sanoi:
"Olen transsukupuolinen."
Minä sanoin: "Äiti…" "Tiedän kyllä, halusin vain sanoa niin."
Annoin kaiken anteeksi.
Hienoja kuvia 12-vuotiaasta sinusta.
Valkoisessa talossa.
Olit yhtä pitkä kuin minä.
Hyvin hämäävää.
Se oli tärkeä hetki minulle.
Seisoimme selät vastakkain…
Niin teimme. -…kaikkien edessä.
Onpa suloista.
Hienoa.
On kiinnostavaa, että 12- ja 13-vuotiaina -
lapset haluavat tietää paikkansa maailmassa.
Ensimmäinen paikka on oma perhe.
Äidit tekevät kaikkensa sen eteen,
että lapsilla on kaikkea, mitä he tarvitsevat.
Siksi haluan puhua Meriam Al Sultanin kanssa.
Hän on saudiarabialainen äiti,
joka päätyi myrskyiseen avioliittoon.
Hän opetteli taikuriksi maassa, jossa taikuus oli kiellettyä -
ja jossa monista tärkeistä naisten asioista päättävät vieläkin -
miespuoliset holhoojat.
Hän päätti lähteä tyttärensä kanssa -
ja viedä tyttären pois… -Todella sisukasta.
…kaiken tutun luota antaakseen tälle vaihtoehtoja.
Jotta hänen tyttärensä saisi seurata unelmiaan,
oli kyse sitten taikuudesta tai jostain muusta.
Mistä tahansa. -Aivan.
Ehkä he opettavat meille taikatemppuja.
He eivät taida paljastaa mitään.
Siitä pitää ottaa selvää.
Kas näin.
"Nouse ylöspäin. Artemis-pöllö."
"Lausu taikasanat."
Abrakadabra?
Aukea, Seesam?
Kas vain, äiti.
Näin sitä mennään.
"Näkymätön Irma kutsuu teidät pianohuoneeseensa."
Pitäisiköhän astella juhlallisesti?
Vau!
Meriam on harjoittanut taikuutta pikkutytöstä lähtien -
ja jatkoi sitä muutettuaan Yhdysvaltoihin vuonna 2013.
Hei, Meriam ja Judy. -Tervetuloa.
Hei, Judy…
Myös Meriamin Judy-tytär ihastui taikuuteen.
Nyt saamme nähdä heidän yhteisen esityksensä -
Magic Castlessa Los Angelesissa.
Ihmisten tavoin… -Meitä on eri väreissä.
Eri sävyissä. -Eri muodoissa.
Eri kiinnostuksilla. -Ja eri luonteilla.
Ikävä kyllä eromme voivat erottaa meidät toisistamme.
Ne ovat aina johtaneet suuriin kiistoihin.
Patriarkaattiin. -Rasismiin.
Orjuuteen.
Sotiin.
Hillary. Ajattele hetkeä, jolloin tunsit eroa muihin ihmisiin -
ja katkaise lanka tällä tavalla.
Tee sinäkin niin, Chelsea.
Eikö olekin sydäntäsärkevää?
On silti asioita, jotka voivat…
…yhdistää meitä.
Hillary. Kerää kaikki langan palaset -
ja kokoa ne vyyhdiksi.
Hyvä.
Kun etsimme meitä yhdistäviä asioita…
Löydämme yhtenäisyyttä ja jaetun ihmisyyden tunteen.
Totuus on, että meissä on paljon enemmän samaa…
…kuin meissä on eroja.
Vau. -Yhdessä me parannamme maailmaa.
Ihmeellistä. -Hyvä tavaton!
Sillä selvä. Eikö vain? -Aivan. Vau.
Uskotko olevasi ensimmäinen tai ainoa taikuutta harrastava saudinainen?
Minun varttuessani naiset eivät saaneet esiintyä lainkaan.
Eivät vain taikuudessa.
He eivät saaneet esiintyä.
En tiedä, olinko ensimmäinen.
Aloin esiintyä ihmisten edessä vasta muutettuani Yhdysvaltoihin.
Kerro hieman matkastasi tänne.
Se oli vaikea päätös. Vieläkin.
Kun saavuin Yhdysvaltoihin, olin yhä naimisissa.
Tulin lapseni kanssa.
Halusin avioeron saavuttuamme tänne, mutta se oli erittäin vaikeaa.
Naiset eivät saa vieläkään hakea avioeroa Saudi-Arabiassa.
Mies ottaa eron naisesta.
Minusta tuntui, ettei vain minun elämääni -
vaan myös lapseni elämää kontrolloitiin,
sillä hän on tyttö.
Päätin jäädä tänne ja hain turvapaikkaa.
Olemme vieläkin täällä.
Täällä näkyy paljon miestaikureita.
Minullakin oli varttuessani mielikuva miestaikurista ja naisavustajasta.
Niin. -Rikoit rajoja jo siinä.
Naisen voi olla vaikeaa ryhtyä taikuriksi.
Miehiä opetettiin avoimesti.
Naisille taas tarjottiin avustajan paikkaa.
Vei paljon aikaa, että sukupuoliroolit alkoivat murtua.
Vastustusta syntyy aina, kun naiset saavat aikaan kehitystä.
Yhteiskunta haluaa nousta kehityksen tielle.
Mitä toivot tyttärellesi?
Millaisen tulevaisuuden haluaisit hänelle?
Kun minä olin nuori, sukupuoliroolit olivat selvät -
eikä niitä saanut ylittää.
Minut pakotettiin pysymään kotona ja pukeutumaan tietyllä tavalla.
Oli paljon, mitä naiset eivät saaneet tehdä.
Judyn pitää saada tehdä, mitä haluaa.
Uskon, että hän pystyy mihin tahansa.
Hienoa.
Hääsi! -Niinpä.
Nyt kun puhumme sisukkaista naisista…
Minä kaipaan isoäitiäni. Ajattelen häntä joka päivä.
Tämä herättää paljon muistoja.
Pidän tuosta yhteiskuvastamme.
Yksi suosikkikuvistani on se,
jossa yritän jakaa äidin viisautta -
mutta et halua sitä.
Et lainkaan. -Minähän matkin sinua.
Opin sinulta. -Totta.
Laitoin kädet lanteille kuten sinäkin.
Se taitaa olla totta.
Olin innoissani mutta peloissani taidoistani äitinä.
Äidin odotetaan olevan täydellinen,
mutta sellainen on epärealistista.
Ja epäterveellistä. -Aivan.
Se on epäterveellinen odotus. -Ja saavuttamattomissa.
Siksi haluan kuulla Kudjien tarinan.
Maahanmuuttajaäiti Cynthia kasvatti tyttärensä yksin.
Hänestä tuli lääkäri -
ja tyttärestä samoin.
Haluan kysyä heiltä, miten kasvatetaan sisukas nainen.
Miten pääsee eroon perfektionismin kirouksesta?
Tutkimme asiaa,
emmekä tiedä muita äitejä ja tyttäriä…
TRI CYNTHIA KUDJI-SYLVESTER
…jotka olisivat opiskelleet lääketieteellisessä yhdessä -
ja erikoistuneet samalle alalle.
Mekin googlasimme sitä.
Kerro vähän taustoistasi.
Opiskelin sairaanhoitajakoulussa.
Työskentelin hoitajana kahdeksan vuotta.
Jasmine oli liian pieni,
jotta olisin voinut mennä lääketieteelliseen.
TRI JASMINE KUDJI
Päätin ryhtyä erikoissairaanhoitajaksi. -Milloin päätit siitä?
Tiesin haluavani lääketieteelliseen,
koska olin aina äidin kanssa jopa oppituntien aikana.
Oli kyseessä sitten fysiikan tai sairaanhoidon tunti.
Halusin heti, että hänestä tulisi lääkäri.
Niinkö? -"Tämä on stetoskooppi."
Operation-peliin suhtauduttiin vakavasti.
"Ei se noin mene." -"Älä tee noin."
Minun lapsuudessani ei ollut paljon afroamerikkalaisia esikuvia.
Jos jotain ei voi kuvitella mahdolliseksi,
sen saavuttaminen on paljon vaikeampaa.
Tiesin, että olisin tyttäreni suurin esikuva.
En saanut antaa periksi.
Muuten hän olisi saanut luvan luovuttaa.
Olen kiitollinen siitä äidilleni.
Kun näin hänen pystyvän siihen, uskoin omiin kykyihini.
Se oli selvää.
Äitini järjesti minun elämäni.
Osa kiitoksesta kuuluu sinulle.
Niin minustakin. -Niin.
Kudjien rohkeus innosti meitä selättämään pelkomme -
läheisellä hunajatilalla.
Ne ovat kuin isot haalarit.
Huppu vedetään päähän vasta, kun avaamme pesät.
Hyvä on. -Kun avaamme pesät? Selvä!
Olen lääkärien välissä.
Tervetuloa töihini. -Vau.
Seurassanne on nyt…
MEHILÄISHOITAJA
…yli 100 000 mehiläistä. -Hyvä tavaton.
Mehiläiset ovat uskomattoman epäitsekkäitä.
Nämä mehiläiset elävät vain kuusi viikkoa.
Ne uurastavat kuolemaan saakka auttaakseen tulevia sukupolvia.
Voisimme oppia mehiläisiltä. -Totta.
Niiltä voi oppia paljon.
Voi luoja. -Vau.
No niin.
Voi veljet.
Useimmat näistä ovat hoitajamehiläisiä.
Ne ovat uskomattomia.
Haluatko pidellä niitä? -Hyvä on.
Voit…
Anna hänen. -Minä teen sen.
Hän tekee vaikutuksen poikaansa. -Hei, Charlotte, Aidan ja Jasper.
Äidillä on mehiläisiä.
Mummi on turvallisen välimatkan päässä.
Sain sen. -Saitko?
Vau.
Selätän pian pelkoni.
Nyt. -Teen sen pian.
Katso tätä, Jasmine.
Olen ylpeä sinusta. -Niin minäkin!
Olen ylpeä teistä.
Naisten sisukkuus ei tarkoita sitä,
ettemme toisinaan lannistuisi, pettyisi ja kohtaisi takaiskuja.
Joskus tarvitsemme muiden tukea.
Niin. -Se on täysin totta.
Reputin ensimmäisenä opintovuotenani.
Se oli todella traumaattista.
Mietin, haluaisinko yrittää uudestaan.
Muistan, miten äiti sanoi:
"Pystyt tähän, Jasmine. Sinun pitää vain sopeutua."
Menestyksen etsinnässä on tärkeintä sopeutua epäonnen jälkeen.
Aamen! -Aivan.
Mikään ei vedä vertoja uudelle seikkailulle,
jonka saa jakaa äitinsä kanssa.
Onpa hienoja kuvia.
Meillä oli hauskaa. -Hyvä tavaton.
Voi että, Chelsea.
Maailmalla matkustaminen sinun kanssasi oli yksi -
Valkoisen talon iloista. -Niin.
Laajensin näkemystäni.
Tuossa olemme Taj Mahalissa. Se oli hieno päivä.
Yritin jakaa kanssasi omaa kokemustani ja rikastuttaa elämääsi.
Olin todella iloinen, että sait jakaa sen kanssani.
Niin minäkin.
Minun on ollut onni tavata tuhansia rohkeita ja sisukkaita ihmisiä.
Varsinkin äitejä, jotka taistelevat lastensa vuoksi,
yrittävät saada lapsilleen paremman elämän -
tai vastustavat vaikutusvaltaisia vihollisia.
Se tekee nöyräksi ja innoittaa.
Se muistuttaa minua vanhasta ystävästäni Dolores Huertasta.
Dolores taisteli työväenliikkeen Cesar Chavezin rinnalla…
TYÖVÄENLIIKKEEN JOHTAJA JA SIVIILIOIKEUSAKTIVISTI
…auttaakseen Kalifornian viinitarhatyöntekijöitä järjestäytymään.
Hän johti mielenosoituksia vastustaakseen huonoja työoloja,
vahingollisia tuholaismyrkkyjä ja hyvin alhaisia palkkoja.
Hän oli yksi kansallisen rypäleboikotin pääjärjestäjistä.
Tuhannet menettivät henkensä viime vuonna.
Minulta kysytään: "Vietnamissako?"
"Ei, vaan Yhdysvaltain pelloilla."
Työläiset ovat vastarinnassa.
Ympäri maata järjestetään lakkoja.
Lakot jatkuvat, kunnes tasa-arvo on saavutettu.
Ystäväni Dolores Huerta on toiminut liiton parissa…
Hän puolusti työläisten oikeuksia, ihmisoikeuksia ja naisten oikeuksia.
Hänellä oli 11 lasta. -Niinkö?
11 lasta 30 vuoden ajalta.
Kaikki tässä maailmassa on peräisin naisen kehosta!
BAKERSFIELD KALIFORNIA
Doloresin tahti ei ole hidastunut vuosien aikana.
Sama pätee hänen tyttäriinsä,
joista monet auttavat pyörittämään Dolores Fuerta -säätiötä,
joka tukee ja kouluttaa seuraavan sukupolven yhteisöjärjestäjiä.
Kun paistan chilipippureja,
niiden tuoksu muistuttaa minua isoäidistämme.
ARKISTOPROJEKTIPÄÄLLIKKÖ
Hän laittoi tamaleja.
Emme oppineet ruoanlaittoa äidiltämme.
TOIMINNANJOHTAJA
Hän kokkasi vain harvoin.
Äiti oli aina kiireinen,
joten saimme tietomme ympäröiviltä ihmisiltä.
JOHTOKUNNAN JÄSEN
En malta odottaa Doloresin näkemistä. Taidamme laittaa tamaleja.
Varmasti laitamme. -Pidän tamaleista.
Päivää!
Onpa ihana nähdä teitä! -Kiitos kutsusta.
Tervetuloa!
Onpa jännittävää, että tyttäremme tapaavat.
En olisi pystynyt tähän ilman heitä.
Nuorin poikani Ricky sanoi: "Minulla oli neljä äitiä."
Valmistetaanko tamaleja?
Miten pystytte tähän napsimatta mitään?
Se on raakaa.
Kuin raakaa keksitaikinaa. -No…
Ettekö muka syö keksitaikinaa?
Sitä ei saisi syödä. -Aioin sanoa niin.
Kuinka vanhoina opitte laittamaan tamaleja?
Olin 18-vuotias.
Yksi opettajistani oli Helen Chavez, Cesarin vaimo.
Muistatteko ensimielenosoituksenne?
Minä en muista, koska vartuimme mielenosoituksissa.
Muistan rypäleboikotin Safeways-kaupan edustalla.
RYPÄLEBOIKOTTI 10. MAALISKUUTA, 1969
Äiti pysäytteli ihmisiä ja jakeli lehtisiä hokien:
"Rypäleissä on myrkkyä."
Olin vasta kuudenikäinen.
Lapsilla ei ollut koskaan leikkipäiviä vaan mielenosoituspäiviä.
Värväsittekö ystäviänne?
"Lauantaina tapahtuu jotain mahtavaa."
De la Pazissa oli keskeneräinen sairaala,
jossa lapset tahtoivat yöpyä.
Kerran, kun äitini pakkasi autoaan,
Juanita ja muut 10-11-vuotiaat lapset kyselivät,
saisivatko he jäädä yöksi. Äiti sanoi: "Ei."
Juanita kysyi: "Miksei?
Annoit Ricky-veljemme yöpyä täällä viime yönä."
Minä tokaisin: "Kuulostaa seksistiseltä. Osoittakaa mieltänne."
He alkoivat heilutella keppejä äidin auton ympärillä -
eivätkä antaneet hänen lähteä.
He hokivat: "Seksististä!"
Camila oli silloin 5- tai 6-vuotias -
ja hoki: "Seksikästä!"
Mahtavaa. Aktivismi ei loppunut kotona.
Enempää ei ole. -Tuoksumme tamaleilta.
Oli ihanaa nähdä sinut jälleen tyttäriesi seurassa.
Minun on pakko kysyä,
miten onnistuit johtamaan työväenliikettä -
ja kasvattamaan lapsesi?
Juanita ei suostunut syömään itsekseen,
joten jouduin ottamaan hänet mukaani.
Turvasin paljon vanhempiin tyttäriini,
jotka auttoivat nuorempien kanssa.
Meistä oli vaikeaa, että äiti oli usein poissa.
Tunnetko itse kokeneesi samaa?
Näin lapsena painajaisia siitä, että vanhemmilleni tapahtui jotain.
Se on osasyy siihen,
etteivät he tahtoneet olla poissa yhtä aikaa.
Minulla ei ollut sisaruksia -
eikä ikäisiäni serkkuja.
En siis varttunut kenenkään rinnalla.
Minun kokemukseni oli erilainen kuin teillä.
Äitini oli oikeastaan yksinhuoltaja -
alkaessaan järjestellä mielenosoituksia.
Oleskelimme maatilatyöläisten yhteisökokouksissa.
Miten selität lapsille ja lapsenlapsille, kuka Dolores Huerta on?
Yritän jakaa lapsuuden kokemuksiani…
JOHTAJAN AVUSTAJA
…jotka eivät aina ole myönteisiä.
Käytän kerronnassani paljon kuvailua,
jotta he ymmärtäisivät, mitä isoäiti teki -
ja miksi hän oli muualla.
Kerroin, mitä äiti teki kanssamme.
Hän vei meidät mielenosoituksiin ja kertoi, mistä ongelmasta oli kyse.
Siten opetin lapsiani.
Useimmat meidänkin lapsistamme ovat töissä julkispalveluissa -
tavalla tai toisella.
He ymmärtävät, että on tärkeää jatkaa työtämme.
Ei saa levätä laakereillaan ja todeta, että valmista tuli.
Kerron heille hauskoja tarinoita meistä huolehtineista ihmisistä.
Kerran viilsin äidin auton renkaat rikki, mutta jouduimme silti kouluun.
Luulimme, ettei tarvitsisi mennä.
"Rengasrikkopäivä pakkaspäivän sijaan." Äiti ei suostunut siihen.
"Ei onnistu." -"Kouluun siitä."
Delano näytti, mitä voidaan saavuttaa.
Työläiset tietävät, etteivät he ole yksin.
Moni ihminen ei tiedä,
että sinut pidätettiin usein.
Sinua myös hakattiin.
Kaikella on hintansa, vai mitä?
60-luvulla oli kirja nimeltä A Yaqui Way of Knowledge.
Muistan yhden sen fraaseista ikuisesti.
"Kun päättää ryhtyä oikeuden soturiksi,
voi odottaa jäävänsä monen nuolen lävistämäksi."
Sain suureksi onnekseni yhden kotkansulista,
joka myönnettiin minulle Cesar Chavezin haudalla.
Kotkan hengen tavoin -
salvia kantaa rukouksemme Luojan korviin.
Rukoilemme, että kaikki poistuvat täältä saman energian kera -
ja jatkavat työtä, jota olemme tehneet yhteisömme eteen.
Miten saatte ihmiset ymmärtämään,
että he voivat muuttaa epäkohtia ja muita vääryyksiä?
Ihmiset on saatava ymmärtämään, että heidän täytyy siirtyä johtoon.
On tehtävä töitä ja ymmärrettävä, että muuten mitään ei tapahdu.
Kuka tahansa voi olla aktivisti.
Niin. Sinä kasvatit lapsesi sellaisiksi.
Se on ihmeellistä.
Mieltä osoittava perhe pitää yhtä.
He tulevat.
DOLORESIN LAPSENLAPSET
Hei kaikille.
Hei.
Salud.
Kippis!
On suuri siunaus,
että äidilläni on voimakas vaikutus muihin.
Olemme siirtäneet sen eteenpäin.
Se on ihmeellistä. Jatkamme hänen työtään.
Emme päästä irti siitä.
Hyvässä äitiydessä on ennen kaikkea kyse rakkaudesta.
Autamme lapsia muuttumaan parhaiksi versioiksi itsestään -
ja kerromme, että pidämme aina yhtä.
Merkittävää on vain tunne siitä, että luomallamme perheellä -
on keskinäinen yhteys ja rakkautta.
Tämä on perhettä. Me olemme perhe.
Saatan olla erilainen täti, mutta olen silti täti.
Minun äitini opetti minulle erityisesti sen,
että vain minä voin olla minä.
Mitä tekisin ottaakseni kaiken irti siitä?
Jos sellainen side onnistuu,
mitään ei puutu.
Olet todella rakas.
Tekstitys: Petra Rock